cyanic-selkie/wikianc huggingface dataset:
הדי ג'ואיני
חייו
ג'ואיני נולד כמוחמד הדי בן עבדסלם בן אחמד בן חסין ברובע באב ג'דיד שבתוניס, בירת תוניסיה ב-1 בנובמבר 1909. בצעירותו שר טקסטים דתיים בטקסים ובאירועים מקומיים, וכשגילה אט אט עניין רב יותר במוזיקה, הצטרף ללהקת "la Hsinia" המקומית ונטש את לימודיו האקדמיים.
יסוהירו נקסונה
יָסוּהִירוֹ נָקַסוֹנֶה (ביפנית: 中曽根康弘; 27 במאי 1918 – 29 בנובמבר 2019) היה פוליטיקאי יפני, שכיהן כראש ממשלת יפן בין השנים 1982–1987.
חייו
נקסונה סיים את תפקידו ב-6 בנובמבר 1987, והוחלף על ידי עמיתו למפלגה, נובורו טקשיטה. שנה לאחר מכן התברר כי היה מעורב, יחד עם טקשיטה ופוליטיקאים בכירים רבים נוספים, בשערוריית Recruit שהסעירה את יפן.
בת שישים
השיר הושר על ידי להקת הגבעטרון, יוצאת הקבוצה. השיר, שהיה הראשון בתקליטה "מקול הלב" (התקליט חיפה, 1982), זכה להצלחה רבה והפך לאחד משיריה המוכרים ביותר של הלהקה.
חלבלוב
הסוג חלבלוב מקיף עשבים, בני-שיחים או שיחים לעיתים רחוקות עצים, בשרניים (סוקולנטיים) דמוי קקטוס עם או בלי קוצים, גאופיטים, או מטפסים. חלקם חד-שנתיים, דו-שנתיים או רב-שנתיים; חד-ביתיים לעיתים רחוקות דו-ביתיים.
יצחק סטולמן
הרב יצחק סטולמן (1980-1897) היה רב בארצות הברית, כיהן כנשיא "המזרחי" במרכז ארצות הברית.
ברל כצנלסון (אוניית מעפילים)
ברל כצנלסון הייתה אוניית מעפילים שארגן המוסד לעלייה ב'. היא הייתה האונייה הראשונה שנתפסה לאחר סיום מלחמת העולם השנייה. נקראה על שם ברל כצנלסון ממנהיגיה הבולטים של תנועת העבודה והוגה דעות של הציונות הסוציאליסטית, אשר נפטר בירושלים בשנת 1944.
"דמטריוס" – אוניית משא
"דמטריוס" ("Demetrius") נבנתה בשנים 1935–1938 כאוניית משא (Coaster) בנויה ברזל, באורך 30 מטר, בעלת תורן ראשי בגובה 15 מטר, תא הגה במרכז האונייה, ומנוע דיזל בעל 100 כוח סוס.
רכש והכנה
המאמצים להכנתה החלו בסתיו 1945. ב-1 באוקטובר 1945, יצאו עשרה שליחי ההסתדרות הכללית, וחמישה מהמוסד לעלייה ב' באונייה "נתן ב'", דרך רודוס, ומשם לקלרנצה בפלופונז, ספיינזה (Sapientza), ומשם לסנטה מריה באיטליה, כאשר הם התחזו לקציני ים. הם הגיעו ב-18 באוקטובר לפיראוס כדי לבדוק את האונייה.
ההכנות וההפלגה לא הופרעו על ידי השלטונות המקומיים, אולם נתגלו על ידי אנשי הבולשת הבריטים ערב צאתה להפלגה. יום לאחר הפלגת האונייה מיוון, זומן אהוד אבריאל, איש המוסד לעלייה ב' למפקדת הצבא הבריטי באתונה, ושם נאמר לו על ידי קצין בולשת בריטי שעליו לעזוב את יוון בגלל אחריותו להפלגת "ברל כצנלסון".
עימות עם הבריטים
ב-21 בנובמבר בשעה 16:30, בהיות הספינה בין קפריסין לחיפה, חג מעליה מטוס בריטי דו מנועי. מטוס נוסף נראה טס צפונה.
אברהם אבן עזרא
המעבר לארצות הנוצרים
בנדודיו הוא נשא בגאון את הכינוי "אברהם הספרדי", הקפיד לכתוב בעברית צחה ומדויקת, וכך הפיץ את חוכמת יהדות ספרד, אשר הייתה כתובה ברובה בערבית יהודית. כמעט כל ספריו נכתבו במהלך נדודיו.
סוף נדודיו ומותו
ראב"ע נפטר ביום שני, א' באדר א', בגיל 75. מקום פטירתו אינו ידוע. הייתה סברה כי נפטר בקלהורה שבספרד, אך סברה זו הופרכה. יש טוענים שנפטר ברומא, על פי השיר לדור דורים, שבו כתוב ששהה ברומי בשנת ד'תתקכ"ז. לדעת יהודה לייב לאופולד פליישר, סיום השיר הוא תוספת של מעתיק שהיה ברומא ואילו רוב השיר נכתב בלוקה יותר מעשרים שנה קודם.
קשרים וידידים
במהלך ביקורו ברומא התיידד עם רבי מנחם בן שלמה, מחבר מדרש שכל טוב, ואף כתב לכבודו כמה שירים.
עיסוקו בדקדוק
מקובלת הדעה שעיקר פעילותו של אבן עזרא בתחום זה עסקה יותר בארגון מחדש של החומר שהניחו קודמיו לכדי מערכת מתודית, שיטתית ומסודרת אשר תהווה בסיס להוראת הדקדוק בקרב דוברי העברית - כפי שאכן קרה - ופחות בחלק המחקרי התאורטי. עם זאת, לא מהסס אבן עזרא לבקר את קודמיו, ללבן, לחלוק, להכריע, להוסיף ולפתח את דבריהם תוך כדי הרצאה עיונית, מדויקת ומסכמת של חידושיהם - ואף חידושים משלו לא חסרים בספריו. גישתו לוקחת מקשת רחבה של מדקדקים ובלשנים, שעל כל אחד מהם חלק בסוגיות אחרות.
הגותו הפילוסופית
מרבית החוקרים מעריכים כי אבן עזרא היה פילוסוף ניאואפלטוני, אך דעה זו נתונה במחלוקת ויש חוקרים שמעריכים כי אבן עזרא יסד את תפיסתו על פי הגישה האריסטוטלית.
שמואל הלפרט
משפחה
הלפרט גר בבני ברק, נשוי ואב לשישה. גיסו היה אליעזר הגר, האדמו"ר מסרט ויז'ניץ. אחיו, מאיר הלפרט, הוא חתנו של האדמו"ר מאלכסנדר. בין חתניו של הלפרט: הרב שמחה רבינוביץ, מחבר סדרת הספרים פסקי תשובות; הרב אברהם רבינוביץ, בנו של רבי בן ציון רבינוביץ מביאלה.
הכח תל אביב
הכח תל אביב הייתה קבוצת כדורגל ישראלית מהעיר תל אביב בתקופת המנדט הבריטי בארץ ישראל, שהוקמה בשנת 1934 והמשיכה לשחק גם לאחר קום מדינת ישראל, עד להתמזגותה עם מכבי רמת גן, ליצירת "הכח מכבי רמת גן" שהיום נקראת הכח עמידר רמת גן.
אסטרטגיית אוקיינוס כחול
אסטרטגיית אוקיינוס כחול היא אסטרטגיה עסקית להתמודדות בשוק תחרותי. הוגי הגישה הם וו. צ'אן קים (W. Chan Kim) ורנה מאובורן (Renée Mauborgne), שהציגו אותה לראשונה בספרם "אסטרטגיית אוקיינוס כחול" בשנת 2004. הספר הפך רב מכר ותורגם ל-41 שפות.
הכח תל אביב
היסטוריה
לאחר הקמת מדינת ישראל ב-1949 התאחדה הקבוצה עם קבוצת פרבר תל אביבית משכונת שפירא שנקראה "השחר הכפיר", הקבוצה המאוחדת צירפה לשורותיה כוכבים נוספים כמו שלמה לוי, ושיחקה בעונת הבכורה של ליגת המשנה הישראלית הליגה המיוחדת, והצליחה להישאר בליגה ב' (ליגת המשנה דאז), שם היא שיחקה החל מ-1951/1952 ועד עונת 1954/1955, בה סיימה שנייה אחרי מכבי יפו, ולא הצליחה להעפיל לליגה הבכירה. ב-1955/1956, לאחר שינוי מבנה הליגות בישראל והקמת הליגה הלאומית, שיחקה הכח תל אביב בליגה א' שהפכה לליגת המשנה, וסיימה בראש הליגה. הכח עלתה למשחקי המבחן נגד האחרונה בליגה הבכירה מכבי יפו, שניצחה אותה 4-1 בסיכום שתי התמודדויות. עונה לאחר מכן ב-1956/1957 סיימה הכח במקום החמישי, ובעונה זו התקיים פלייאוף משחקי מבחן בו סיימה הקבוצה במקום הרביעי בפלייאוף אך עלתה להתמודדות, שוב, מול מכבי יפו, ושוב הפסידה הכח 2-0 ו-5-0 בשתי ההתמודדויות ונשארה בליגה השנייה.
ערוץ ההיסטוריה
היסטוריה צבאית
כחלק ממערך השידורים הבינלאומי של ערוץ ההיסטוריה החלה חברת A&E לשדר ערוץ היסטוריה מיוחד בארצות הברית. ערוץ זה מתמחה בתוכניות הסוקרות את הרגעים הגדולים מהקרבות ההיסטוריים לצד ביוגרפיות על מצביאים, אנשי צבא, מרגלים וחיילים. במסגרת השקת הערוץ העלה ערוץ ההיסטוריה מבחר תוכניות מקור חדשות, המעניקות לצופה מבט על הקרבות ההיסטוריים באמצעות טכנולוגיה מתקדמת, המשחזרות את המהלכים הצבאיים והאסטרטגיים בשדה הקרב. תוכניות אלו שולבו גם בלוח השידורים של ערוצי ההיסטוריה הרגילים ברחבי העולם. בין התוכניות שזכו להצלחה בערוץ: "300: הקרב האחרון", "קרבות האוויר הגדולים בהיסטוריה", "אש על המים" ו"הלוחמים השחורים ב-D דיי" ועוד – ששודרו גם בערוץ ההיסטוריה הישראלי.
ערוץ ההיסטוריה בישראל
החל מ-6 באפריל 2020 הערוץ משודר גם ללקוחות פרטנר TV.
אדי ג'ונס
ממפיס גריזליס
באוגוסט 2005 נשלח ג'ונס לממפיס גריזליס בתמורה לג'ייסון ויליאמס וג'יימס פוזי, כחלק מהטרייד הגדול בתולדות ה-NBA, שכלל 5 קבוצות ו-13 שחקנים בסך הכול. בעונתו הראשונה בממפיס פתח ג'ונס ב-75 משחקים וקלע 11.7 נקודות בממוצע למשחק. בסיום העונה העפילו הגריזליס לפלייאוף מהמקום החמישי במערב, אך הובסו 4-0 על ידי דאלאס מאבריקס כבר בסיבוב הראשון. בעונתו השנייה בממפיס חלה ירידה חדה ביכולתו של ג'ונס, כשקלע 5.6 נקודות למשחק בלבד, ובמהלך העונה נחתך מסגל הקבוצה.
תנות אמון
תנות אמון המשיך לשלוט בממלכת כוש בלבד שלוש שנים נוספות, עד שנפטר בשנת 653 לפנה"ס. הוא בחר להקבר יחד עם אבותיו בבית הקברות המלכותי באל-קורו, דרום מערבית לבירה נפאטה.
ארסאקס הראשון
ארסאקס הראשון (יוונית Αρσάκης Α; פרסית ارشک یکم (ארשק); פרסית עתיקה 𐎠𐎼𐏁𐎣; פרתית: 𐭀𐭓𐭔𐭊) היה המייסד והשליט הראשון של האימפריה הפרתית. פרטים רבים על מוצאו ועל חייו אינם ברורים. רוב החוקרים מאמינים, שהוא היה ראש שבט נוודים ממוצא סקיתי, בשם "פארני", הפרני שעבדו ביחד עם עוד שני שבטים יצרו את הקונפדרציה של דאהה אשר הסתמכה במיוחד על כוחם של סוסים מה שהפך אותם לבלתי ניתנים לכיבוש בידי אימפריות רבות. הקונפדרציה השתלטה על מחוז פרתיה, בצפון מזרח איראן של ימינו, סביב אמצע המאה ה-3 לפנה"ס, שם ייסד ארסאקס את שושלת המלוכה הפרתית, שנודעה בשם "השושלת הארסאקידית" (Arsacid dynasty), ככל הנראה זה קרה בשנת 247 לפנה"ס שם הפך ארסקאס למלך של אסק.
קצר פה כל כך האביב
היצירה
דויד גרוסמן כתב את השיר הזה על בנו, סמ"ר, שנפל במלחמת לבנון השנייה. הוא פנה לזמר יהודה פוליקר בבקשה שילחין את השיר, וזה ראה אור ב-9 במרץ 2011.
אולה סלנס
רוזנבורג
הוא התחיל את העונה כגיבוי לצמד הקשרים מוחמד אוול עיסא ומרקוס הנריקסן, אבל עד מהרה הפך לבחירה הראשונה ליד הנריקסן. הופעת הבכורה המקצועית שלו בקבוצה הבוגרת היה נגד לילסטרום ב-1 אפריל 2012, כאשר עלה להחליף את עיסא. בשבוע שלאחר מכן, הוא עלה לראשונה בהרכב הפותח במשחק הבית נגד סוגנדל.
תור-אייבלסטאר
השלב השני, שלב האייבלסטאר, היה שלב אייבל שהוגדל ושופר כדי שיוכל לשאת מטענים כבדים יותר למסלול. השלב שופר כך שמנועו יוכל להידלק ולהיכבות מספר פעמים וכך היה למשגר הראשון שתוכנן כך שיוכל לשאת מספר מטענים למסלולים שונים.
טים מטאבז'
קריירת מועדונים
ב-30 בינואר 2022 חתם מטבאז' לשנה וחצי באומוניה ניקוסיה הקפריסאית.
ירבעם השני
התעצמות הממלכה בימיו
לפי המקרא, בתקופת מלכותו של ירבעם השני הגיעה מלכות ישראל לשיא מבחינת גודלה. המלך ירבעם המשיך במלחמות עם ארם, בהן החל יואש אביו, ומגמתן הייתה לשחרר את חבל עבר הירדן מהשלטון הארמי. פרטים על מלחמה זו אינם ידועים, אך נראה ששני קרבות מכריעים נערכו בה - בקרנים שבבשן, ובלא-דבר שבגלעד. זאת למדים מנבואות עמוס שניבא בתקופת ירבעם ב':
סעד מלכי
העיתון 'א-שמס'
בשנת 1934, עם הפסקת הופעתה של המהדורה הערבית של העיתון 'ישראל', ייסד סעד מלכי את העיתון 'א-שמס' ושימש כעורכו. חוקרת תקשורת המונים מאוניברסיטת קהיר, ד"ר עואטף עבד אל רחמן, קבעה בספרה 'העיתונות הציונית במצרים' (יצא לאור בקהיר בשנת 1979) כי 'א-שמס' היה לעיתון החשוב ביותר שהיה לתנועה הציונית במצרים.
"להפיץ את המוסר וללחום בשחיתות, בצד הפצת התרבות, כדי לשמור על החברה המצרית מהתדרדרות ומהתפוררות. בצד שירותנו זה, למצרים האהובה עלינו במיוחד ובמזרח המתעורר בכלל, יטפל העיתון בענייני הקהילה עד אשר יגיעו מוסדותיה לרמת ההתקדמות המיוחלת".
דוגמאות ליחס העיתון 'א-שמס' לסוגיות אקטואליות
היחס לנאציזם: כחלק מיחסו הכולל לתרבות האסלאם, עמד מלכי על הסתירות בין עקרונות האסלאם לבין המסרים שעלו מתוך התעמולה הנאצית. מעל דפי עיתונו, קרא מלכי לאוכלוסייה המוסלמית להתקומם ולהתאחד עם הקהילה היהודית למאבק משותף בתעמולה הנאצית, לטהר את המזרח מהשפעותיה המסוכנות והזהיר מפני הסכנה הטמונה באידאולוגיה הנאצית: "הנאציזם הוא שואה לחירות ולתרבות, הוא עוצר את הקדמה האנושית, משתק את הפוריות, וגוזר עליה כליה על ידי מאבק גזעי ודתי...שהרי מאז ומעולם היה המאבק הפנימי הסיבה להרס האומות...שום תרבות איננה יכולה להתקיים במדינה הממירה את הביטחון בפחד, את השלום במלחמה ואת הסובלנות ביריבות". במאמרים שהופיעו לקראת סופה של מלחמת העולם השנייה, פורסמו, פעמים רבות, מעל דפי העיתון קריאות להעמדת הפושעים הנאצים לדין, משנראה היה כי אין בכוונת בנות הברית לנהוג כך.
היחס לערביי ישראל: הערבים תושבי הארץ, ובראשם המופתי, חאג' אמין אל-חוסייני, הותקפו בחריפות במאמרים רבים. המופתי עצמו תואר מעל דפי העיתון כרוצח צמא דם, אשר הוציא שם רע לאסלאם.
עלייתו ארצה
עם עלייתו לישראל, החל לעבוד במשרד המשפטים, בעריכת המהדורה הערבית של העיתון הממשלתי הרשמי (רשומות). ביום 28 בדצמבר 1976, הוענק לסעד מלכי התואר יקיר העיר בת ים.
מטה אסקלפיוס
קיימת השערה נוספת שלפיה הסמל הופיע עקב שכיחותן הרבה של תולעי גינאה שחיו מתחת לעור בזמנים קדומים. רופאי התקופה היו מוציאים את הטפיל על ידי משיכתו בקיסם, והרופאים היו יכולים לפרסם את משלח ידם על ידי ציור אירוע מעין זה.
עלי סאלם
מחזותיו
המחזה שהביא לסאלם את הפרסום הרב ביותר בכל רחבי העולם הערבי נקרא "בית הספר למופרעים" (مدرسة المشاغبين). המחזה לא הועלה על הכתב, אלא הוקלט והופץ בווידאו. זוהי קומדיה המתארת מורה לפילוסופיה המגיעה לכיתה של מופרעים, ומנסה להשליט משמעת בשיטות רכות יותר מאלה הנהוגות בבית הספר בדרך כלל.
התגובות לביקורו
ביקורו של סאלם בישראל חולל סערה בקהילה האינטלקטואלית במצרים, והביא לגל של מאמרים נגדו, שעליהם השיב במאמרים משלו. בעקבות הביקור הוטל על סאלם חרם במצרים. הוא לא הצליח למצוא מפיקים למחזות החדשים שכתב, ואף נעשה ניסיון לסלק אותו מאגודת הסופרים המצרים, שלא צלח בשל בעיות פרוצדורליות. הוא הוסיף להתראיין ולפרסם מאמרים בזכות הנורמליזציה עם ישראל, וביוני 2005 הוזמן לאוניברסיטת בן-גוריון בבאר שבע לקבלת תואר דוקטור לשם כבוד. את התואר היה אמור להעניק לו הסופר הישראלי דויד גרוסמן.
זכריהו בן ירבעם
לאחר מות ירבעם השני ב-748 לפנה"ס חזר והתערער מעמדה של ממלכת ישראל. זכריה, בנו של ירבעם, עלה למלוכה, אך נרצח 6 חודשים לאחר מכן, ועמו נשמד בית יהוא:.
מדענות
הגדרת המדענות
ככלל, ניתן לראות את המדענות כהשקפה המייחסת למדע יכולת השגה גבוהה מן המקובל, או המתעלמת מאחת מ"חולשותיו" העיקריות של המדע -
המחלוקת סביב המדענות
מתנגדי המדענות, לעומתם, רואים במדענות עצמה מעין דת, המבוססת על אמונה אי-רציונלית בהנחות פסבדו-מדעיות. אחרים סבורים שהמדענות היא דווקא אמונה לגיטימית, אם כי אינה "מדעית" יותר מאמונות אחרות ואל לה לטעון לכתר המדעיות.
אלו ואלו יטענו שחוסר האבחנה בין מדענות ובין המדע, ובפרט ייחוס ידיעה מקיפה וטוטלית למדע, מעיד על חוסר הבנה מוחלט של משמעות המדע; שכן, להבדיל מאנשי דת ואחרים הסבורים או טוענים כי בידם הידיעה הטוטלית, המדע אינו מתיימר לידיעה מוחלטת. נהפוך הוא, המדע נמצא בחיפוש מתמיד אחר ידיעה טובה יותר ואחר הבנה ברורה יותר של העולם. תולדות המדע רצופות במהפכות מדעיות, שבהן תאוריה מקובלת הוחלפה באחרת, טובה הימנה.
פמיניזם בממלכה המאוחדת
קריירה
האתגר הגדול ביותר היה להתקבל ללימודי רפואה, כיון שהרופאים הגברים התנגדו בכל תוקף לכניסת נשים למקצוע. דרך אחת לעקוף את החסימה המקצועית הייתה לנסוע לארצות הברית, שם כבר בשנת 1850 קיבלו נשים לבתי ספר לרפואה. כיוון שבממלכה המאוחדת לא ניתן היה לנשים ללמוד רפואה, 80%–90% מהנשים שרצו להיות רופאות, עברו ללמוד בארה"ב. אוניברסיטת אדינבורו בסקוטלנד קיבלה בשנת 1869 מספר נשים לפקולטה, ואז בשנת 1873 שוב התהפך הגלגל והדלת שוב נחסמה בפניהן. בשנת 1874 נפתח בלונדון בית הספר הראשון לרופאות, אך היו בו רק סטודנטיות בודדות. הנשים נאלצו לחכות עד מלחמת העולם הראשונה כדי לשבת על ספסל הלימודים עם עמיתיהן הגברים.
גירושים
אישה שקיבלה אישור לפירוד שיפוטי קיבלה מעמד של ״אישה יחידנית״, בעלת שליטה מלאה בזכויות האזרחית שלה. תיקונים לחוק נוספו בשנת 1878, מה שאיפשר לזוגות שנפרדו לפנות לשופטים בבית משפט השלום באזור מגוריהם. הכנסייה האנגלית חסמה רפורמות נוספות עד לפריצת הדרך הסופית, כשעבר "חוק גורמי הנישואין" בשנת 1973.
שנות ה-50 עד המאה ה-21
שביתת התופרות התעשייתיות במפעל פורד ב-1968, בהנהגת רוז בולנד, איילין פולן, ורה סים, גוון דייוויס ושילה דאגלס, קרתה כיוון שהנהלת המפעל הודיעה לתופרות באופן שרירותי וחד-צדדי על הורדה בדרגתן המקצועית, ובשכרן. כתוצאה ממהלך זה, הפך שכרן לנמוך ב-15% מזה של הגברים בדרגתן החדשה. בעקבות התערבותה של ברברה קסטל, מזכירת המדינה לענייני עבודה ופריון בממשלתו של הרולד וילסון, הסתיימה השביתה לאחר שלושה שבועות, עם חתימת עסקה שהעלתה חזרה את שיעור השכר ל-8% מתחת לזה של הגברים. כדי לחזור לדרגתן המקצועית המקורית, נאלצו הנשים בשנת 1984 לשבות שוב, במשך שישה שבועות. השביתה בשנת 1968 הייתה גורם עיקרי לחוק לשוויון בשכר, שעבר בשנת 1970. כמו כן, בהשראת שביתת 1968, ייסדו הנשים איגודי עובדות, למשל את "ועדת הפעולה הלאומית למען נשים" (NJACCWER), אשר קיימה הפגנה למען שוויון בשכר בהשתתפות 1,000 איש בכיכר טרפלגר ב-18 במאי 1969.
חוק השוויון בשכר 1970, האוסר על אפליה בין גברים לנשים במונחים של שכר ותנאי העסקה, הוחלף ברובו בחלק 5, פרק 3, של חוק השוויון של שנת 2010.
החוק על העדפה מתקנת אינו חל על בחירת מועמדים לראשות עיריית לונדון.
דיוואן
אמצעים ספרותיים
בשירה הנקראת עותמאן דיוואן מתאפיינת בשפע של אמצעים ספרותיים כגון סימבוליזם, וריטואליזם (פולחן בשירות הדיוואן).
מחוז סולט לייק
היסטוריה
על פי מידע מהכנסייה המורמונית וממדינת יוטה, 53% מהתושבים במחוז סולט לייק בשנת 2004 הם מורמונים. בשנת 2012 אחוז האוכלוסייה המורמונית במחוז ירד ל-51%.
גאוגרפיה ואוכלוסין
לפי מפקד אוכלוסין של ארצות הברית בשנת 2010, היו במחוז 1,029,655 תושבים, 343,218 משקי בית ו-291,686 משפחות, צפיפות האוכלוסייה הייתה 791 נפש לקמ"ר. היו 364,031 יחידות דיור בצפיפות ממוצעת של 279 לקמ"ר. החלוקה לגזעים במחוז היא: 81.2% לבנים, 1.59% שחורים ואפרו-אמריקאים, 0.89% אינדיאנים, 3.3% אסיאתים, 1.53% פאסיפים, 8.35% מגזעים אחרים ו-3.14% משני גזעים או יותר.
לוני שלטון
קריירת משחק
בדראפט ה-NBA 1976 נבחר שלטון בבחירה ה-25, על ידי ניו יורק ניקס. בשנתי עונותיו עם הניקס ביסס את מעמדו כשחקן חמישייה קבוע, והעמיד ממוצעים של 13.3 נקודות ו-7.4 ריבאונדים למשחק.
פטרישיה קנדי לופורד
שנים מאוחרות
לאחר גירושיה, נאבקה קנדי באלכוהוליזם וסבלה מסרטן בלשונה. היא עבדה עם הספרייה והמוזיאון הנשיאותיים על שם ג'ון פ. קנדי, כמו גם עם המרכז הלאומי להתמכרות. בנוסף, הייתה ממייסדי הוועדה הלאומית לאומנויות הספרותיות, שעבורה ארגנה סדרת הרצאות ומלגות.
הישרדות אימה
משחקיות
בסוגה זו ניתן למצוא מגוון סגנונות של משחקיות המשתמשים בעלילה ובאווירה מטילת אימה. בין הסגנונות ניתן למצוא בעיקר: פעולה, יריות בגוף ראשון, יריות בגוף שלישי ופלטפורמה. בין הסוגות השונות הבדלים במאפיינים בסיסיים, אך משחקי האימה חולקים ביניהם מאפיינים דומים.
ג'וש כהן
קריירה
כהן שיחק בליגת הקולג'ים של ארצות הברית (NCAA) בקבוצת הכדורגל של אוניברסיטת קליפורניה בשנים 2010–2013, ובמדיה שיחק 51 משחקי ליגה. בעונת 2012 היה השוער בעל אחוז הספיגות הנמוך ביותר ואחוז ההצלות הגבוה ביותר.
ב-19 ביולי 2019 סיכם לשנתיים במכבי חיפה, שלא הייתה צריכה לשלם דמי העברה, וב-22 ביולי חתם באופן רשמי על חוזה של 120 אלף דולר לעונה. ב-21 בספטמבר 2019 ערך את הופעת הבכורה שלו בקבוצה בהפסד הליגה 0–1 למכבי תל אביב, לאחר שהחליף את השוער הראשון של הקבוצה, גיא חיימוב, שנפצע. במחזורים הבאים שב חיימוב לשער הקבוצה, אך עד מהרה תפס כהן את מקומו בהרכב והפך לשוער הראשון של הקבוצה. ב-31 באוגוסט 2020 האריך את חוזהו במועדון בשנתיים נוספות, עד 2022.
בסיום עונת 2020/2021 זכה בתואר "שחקן העונה בליגת העל" לעונה זו מטעם מנהלת הליגות לכדורגל. באותה עונה זכתה מכבי חיפה באליפות, כאשר כהן ספג את מספר השערים הנמוך בליגה (21 מתוך 29 השערים שספגה הקבוצה), עצר ארבעה פנדלים ואף בישל שער אחד. בסוף עונת 2022/2023, עם סיום חוזהו, עזב את מכבי חיפה לאחר ארבע עונות במועדון.
הקספלה
ממוזער|שמאל|250px|[[אוריגנס ותלמידיו, תחריט מעשה ידי יאן לאוקן משנת 1700 לערך.]] הקספלה (ביוונית עתיקה: Hexapla, Εξαπλά, מצוי גם בכתיב: הכספלה, הכסאפלה; ביוונית: "משושה") היא מהדורה רב-לשונית של המקרא שערך אב הכנסייה אוריגנס בקיסריה באמצע המאה השלישית לספירה. בכל דף בהקספלה היו שישה טורים, לפי הסדר הבא:
צבי עופר
ביוגרפיה
צבי עופר נולד בפתח תקווה ב-22 בפברואר 1932 למשפחת יבקובסקי, ממייסדי כפר אז"ר. הוא למד בבית הספר החקלאי בנהלל, ובנעוריו היה פעיל בגדנ"ע. בתקופת מלחמת העצמאות, הצטרף לשורות הפלמ"ח ונלחם עם הגדוד השלישי של חטיבת יפתח בחזית המרכז והדרום והשתתף במבצע דני ובמבצע יואב. בתקופת ההפוגה השנייה, הוכשר בקורס מפקדי כיתות והיה סגן מפקד מחלקה בחטיבה 11. בסיום המלחמה השתחרר בדרגת סמל והחל לעבוד בחברת "מקורות".
בשנת 1952 שב לשירות קבע בצה"ל ועבר קורס קצינים. עם תום הקורס פיקד על הקמת יחידה לביצוע מארבים לפדאיון. לאחר מכן התנדב לצנחנים, שימש כקצין בגדוד 890 תחת פיקודו של מאיר הר-ציון, והשתתף בפעולת כנרת כמפקד כיתת החוד של פלוגה ד' והוביל אותה בכיבוש מוצב "עקב". בהמשך שימש כקצין בגדוד הנח"ל המוצנח ולחם במלחמת סיני בין היתר בקרב המיתלה. לאחר שעבר קורס מפקדי פלוגות, הוצב בחטיבת גולני והיה קצין המודיעין של החטיבה בדרגת סרן. בהנחיית מפקד החטיבה, מרדכי גור, הקים את הסיירת החטיבתית במתכונת חדשה והיה למפקדה. בראשה יצא עופר בשנת 1962 למבצע סנונית, פעולת תגמול שבוצעה כנגד הכפר הסורי נוקייב והמוצבים הסמוכים אליו. על פיקוד הכוח תחת אש כבדה ודבקות במשימה זכה לציון לשבח מהרמטכ"ל, שלימים הומר בעיטור הגבורה. בעיטור נכתב כי "גילה גבורה עילאית בעת לחימה מול פני האויב תוך חירוף נפש בפעילות מבצעית" וכי:
התקה (פסיכולוגיה)
התקה (באנגלית: Displacement) היא מנגנון פסיכולוגי שבאמצעותו מועבר מטען רגשי בצורת דחף או רגש מסוים, מהאובייקט האמיתי שלו לעבר גורם אחר. המנגנון הוא אחד התהליכים הבסיסיים של התפקוד הנפשי, והוא נמצא בין התסמינים הנוירוטים ומופיע בצורה כללית בכל המבנים של הלא-מודע.
מטרת המנגנון היא הפחתת לחץ, וניתן להבחין בו אצל בני-אדם במהלך היום-יום (לדוגמה: אב אשר ננזף במקום עבודתו חוזר לביתו ונטפל לילדיו). פעולות ההתקה קיימות גם אצל בעלי חיים ותוארו בפירוט על ידי אותולוגים (לדוגמה: דרור שניצב מול ראי נואש מכך שאינו מסוגל להגיע אל יריבו ומתחיל להכות במקורו בעץ). התקה מתרחשת כאשר אדם מדחיק תחושות חיבה, פחד או דחפים כלפי אדם אחר. ההבנה שהבעת רגשות מסוימים אינה רציונלית או בלתי מקובלת מבחינה חברתית, גורמת לנפש למנוע מאותם רגשות להפוך למעשים. אולם, הרגשות הללו מועברים כלפי אדם או חיה שמקובל להביע כלפיהם רגשות כאלו. למשל, תלמיד שחש כעס כלפי המורה שלו שנתן לו ציון נמוך עלול לחשוש מקבלת עונש אם הוא יבטא את העוינות שהוא חש כלפיו. על כן, אותו תלמיד עשוי באופן בלתי מודע 'להעביר' את התחושות השליליות כלפי חברו הטוב ביותר תוך מתן תירוצים ליחס הרע והבלתי מוצדק שהוא מפגין.
הנסיך אאוג'ניו, דוכס ג'נובה
ביוגרפיה
הנסיך אאוג'ניו נולד ב-13 במרץ 1906 בטורינו, והיה בנם הצעיר של הנסיך תומאזו, דוכס ג'נובה ואיזבלה, נסיכת בוואריה, בתם של אדלברט, נסיך בוואריה ואמליה פיליפינה, נסיכת ספרד, ועם לידתו הוא קיבל את התואר דוכס אנקונה.
קים רייבר
קריירה
בשנת 2009 הצטרפה לעונתה השישית של סדרת הדרמה הרפואית "האנטומיה של גריי" של רשת ABC, שם היא גילמה את ד"ר טדי אלטמן עד לעונה השמינית בשנת 2012; ובשנת 2017 שבה לצוות הקאסט בעונה ה-14 במספר.
התנועה הסוציאליסטית הכלל-אתיופית
היסטוריה
ארגון המאיסון הוקם בתחילת 1976 על ידי היילה פידה, מבני האורומו ממחוז וואלגה, ובכך מחוז זה הפך לבסיס תמיכתו העיקרי. לאחר הפלת הקיסר היילה סלאסי במהפכה האתיופית, החונטה הצבאית האתיופית (הדרג) עלתה לשלטון ובעקבותיה גל של תנועות שמאל קומוניסטיות, העיקריות שבהן היו המאיסון והיחאפה. המחלוקת העיקרית בין הקבוצות הייתה האם לתמוך בדרג. היחאפה, שדרש הקמת רפובליקה עממית מיידית, לא תמך בדרג בגלל הקיצוניות שלו, וטען שהוא פשיסטי. אך המאיסון תמך בדרג והכריז שמוקדם מדי לרפובליקה עממית וזוהי הדרך.
לאו הניתק לעשה
המקור לאי הענישה
המקור לכך שלא לוקים על לאו הניתק לעשה שנוי במחלוקת. לדעת רב פפא, המקור לכל דיני מלקות על לאוים הוא בנין אב מדין מלקות על חסימת שור, כיוון שכך, לוקים רק על לאו הדומים ללאו של 'לא תחסום'. לאו שניתן לתיקון על ידי עשה לא דומה ללאו של חסימה ומשכך לא לוקים עליו. לדעת רבא לעומת זאת, המקור הוא בסברא לפיה מצוות עשה שמתקיימת לאחר הלאו באה להסיר את עונש המלקות מהלאו.
מתי לוקים
לפי ריש לקיש אדם לא לוקה כאשר 'קיים' את העשה, ואילו כאשר לא 'קיים' אותו הוא לוקה. כלומר, בשביל להיפטר ממלקות על לאו הניתק לעשה צריך לקיים את העשה המדובר בבתוך זמן מוגדר, ואם האדם לא קיימו הוא לוקה. קיימים ברש"י שני הסברים לאותו פרק זמן: א. כאשר בית הדין דנים את האדם הם מורים לו לקיים את העשה, ואם הוא לא עושה אותו, הוא לוקה. כך לדוגמה, אדם שגזל חייב להשיב את הגזילה, ואם יגיע לבית הדין הדיינים יאמרו לו להחזיר את הגזלה. אם לא יעשה זאת הוא ילקה. ב. בשביל להפטר ממלקות האדם צריך לקיים את העשה בתוך כדי דיבור מעשיית הלאו. לדוגמה, אם אדם לקח ציפור עם גוזליה הוא מחויב לשחרר אותה. אם לא יעשה זאת בתוך כדי דיבור מלקיחתה עם הגוזלים הוא ילקה.
תקליט הזהב של וויאג'ר
תקליט הזהב של וויאג'ר הוא כינויו של תקליט שצורף לגשושיות וויאג'ר 1 ווויאג'ר 2, ששוגרו בשנת 1977. התקליט מכיל צלילים ותמונות שנבחרו כך שישקפו את מגוון המינים והתרבויות שבכדור הארץ, בתקווה להעביר בדרך זו מסר מהאנושות לחוצנים תבוניים אליהם עשויות להגיע הגשושיות. פניהן של גשושיות הוויאג'ר אינן מועדות לכוכב מסוים, אולם וויאג'ר 1 תגיע בעוד כ-40,000 שנים למרחק של כ-1.6 שנות אור מהכוכב גליזה 445, שבקבוצת ג'ירף, בעוד שוויאג'ר 2 תגיע למרחק של כ-1.7 שנות אור מכוכב רוס 248 שבקבוצת אנדרומדה.
התוכן
116 התמונות קודדו בצורה אנלוגית והורכבו מ-512 קווים אנכיים. יתר התקליט מכיל שמע, שתוכנן להתנגן בקצב של ⅔16 סיבובים בדקה.
פלטפוס
פלטפוס הוא מצב בו אחת מקשתות כף הרגל, הקשת האורכית, המקשרת בין העקב ובסיסי הקשת הרוחבית (כריות האצבעות) – שוכבת ואינה מתפקדת בהשוואה למצב המקובל.
טיפול בפלטפוס
דרך למנוע את סיבוב כף הרגל השטוחה בהליכה, היא על ידי ייצוב העקב בנעל מתאימה שעליה מורכב טריז למניעת הסיבוב. גודל הטריז משתנה עם הגיל.
א.י.ק סולנה
הזירה האירופית
הקבוצה החלה את הופעותיה בעונת 1964/1965 במשחקי גביע האינטרטוטו. הקבוצה סיימה במקום השני בבית הכולל את הקבוצות אנז'ה, אינטר ברטיסלאבה וסראייבו. בעונת 1993/1994 הקבוצה שיחקה לראשונה בליגת האלופות. הקבוצה הפסידה בסיבוב הראשון לספרטה פראג והודחה מהטורניר. בעונת 1999/2000 הקבוצה שיחקה בפעם השנייה בליגת האלופות והגיעה להישג הטוב ביותר עד כה, שלב הבתים. היא הוגרלה לבית שכלל את ארסנל, ברצלונה ופיורנטינה, וסיימה עם נקודה בודדת משישה משחקים, לאחר תיקו 0-0 ביתי מול פיורנטינה והודחה מהטורניר.
מנחם בן גדי
מְנַחֵם בֶּן גָּדִי הוא דמות מקראית, מלך ישראל. לפי הכרונולוגיה המסורתית מלך על ממלכת ישראל בשנים 747 עד 737 לפנה"ס. בתקופתו ממלכת ישראל הייתה משועבדת לאימפריה האשורית, והמס שמנחם העלה לה מוזכר אף באנאלים האשוריים.
מנחם בן גדי רצח את קודמו, שלום בן יבש, אך בניגוד לשני קודמיו הצליח לשרוד זמן רב יחסית.
בשם מנחם ביטוי, שהרך הנולד הוא נחמה להם. וכך גם תנחומת. יש הסוברים ש"בן-גדי" מכוון להיותו בן שבט גד.
על גודלו של המס השתמרו ידיעות במקרא: 1,000 ככר כסף = 3,000,000 שקל כסף (ישנם 3,000 שקל בכיכר). ומאחר שעל כל "גיבור חיל" הוטלה מכסה של 50 שקל משמע שהיו בישראל אז 60,000 "גיבורי חיל", היינו השכבה האמידה. התואר "גיבור חיל" התייחס לכל אזרח חופשי בעל רכוש, החייב בשירות צבאי, ובתקופה זו השכר השנתי של פועל היה 10 שקלים לערך. לדעת פרשנים, המילה "שם" במשפט "וַיָּשָׁב מֶלֶךְ אַשּׁוּר וְלֹא-עָמַד שָׁם בָּאָרֶץ", מעידה על כך שהסופר המקראי שהביא את הידיעה הזו, לא ישב בארץ ישראל, וייתכן שישב בבבל. הטלת המס מוזכרת אף באנאלים של תגלת פלאסר השלישי, לצד הזכרת שמות מלכים נוספים שהעלו אף הם מס למלך אשור:.
ארסינואי
ארסינואי – ביוונית עתיקה: Ἀρσινόη, מבוטא גם אָרסינואֵה, מקורו של השם ממקדוניה.
יחסי יפן–מונקו
לפני כינון היחסים הדיפלומטיים
אף על פי שהיחסים של מונקו ויפן היו לא רשמיים - הביקורים הרשמיים מן הדרגים הגבוהים של מדינה אחת במדינה השנייה היו דבר לא נדיר. הנסיך היפני מסיהיטו ביקר מספר פעמים במונקו יחד עם אשתו הנסיכה הנאקו ושניהם אף נפגשו עם רנייה השלישי, נסיך מונקו. אלבר השני, נסיך מונקו, ביקר ביפן מספר פעמים גם הוא. הביקור המוכר ביותר הוא זה ב-1998 בו השתתף הנסיך באולימפיאדת החורף שנערכה בנאגנו באותה השנה.
קורטוב של דבש (סרט)
הסרט היה ממייצגי הגל החדש הבריטי - סרטים ריאליסטים בשחור-לבן שכונו גם "סרטי כיור המטבח" וחשפו את הצד הפחות מושך של המעמד החברתי הנמוך בבריטניה.
יחסי יפן–מונקו
אחרי כינון היחסים הדיפלומטיים
בשנת 2007, ביקר אלבר השני, נסיך מונקו ביפן. זהו היה הביקור הראשון של ראש מדינה אחת בשנייה לאחר כינון יחסיהן הדיפלומטיים של שתי המדינות. באותה השנה ביקר סגן שר החוץ היפני במונקו, מידורי באבה. זה היה הביקור היפני הראשון למונקו לאחר כינון היחסים הדיפלומטיים יבן שתי המדינות.
קורטוב של דבש (סרט)
תקציר העלילה
לאחרונה היא יוצאת עם פיטר סמית' (רוברט סטיבנס) הצעיר ממנה ורוצה להתחתן איתה. הוא מתעב את ג'ו המפריעה לו בקשר עם אמה. ג'ו המרגישה דחוייה מסתובבת בנמל העיר ופוגשת בג'ים (פול דנקואה), צעיר שחור וסימפתי המתייחס אליה בהבנה ובחיבה. היחס ביניהם מתהדק והם מקיימים יחסים אך ג'ים שעובד כטבח על ספינה נאלץ להיפרד ממנה.
הלן מתחתנת עם פיטר וג'ו מוצאת עבודה כזבנית בחנות נעליים ושוכרת דירה. באחד הימים מגיע לחנות בחור בשם ג'פרי אינגהם (מארי מלוין) ומתפתחת ידידות בינו לבין ג'ו. הוא מגלה לה שהוא סטודנט לאמנות וכי בעלת הבית שלו גרשה אותו לאחר שגילתה שהוא הומוסקסואל.
ג'פרי מטפל בג'ו ההריונית, משפץ את הדירה ודואג לכל מחסורה. היא מרגישה שהיא טועמת דבש אך התקופה הזאת קצרה ונקטעת מהר. לאחר שפיטר זורק את הלן, היא חוזרת ומשתכנת בדירתם של ג'ו וג'פרי. היא שונאת את ג'פרי ומעליבה אותו והוא בוחר לעזוב את המקום. ג'ו נשארת עם הלן האלכוהוליסטית, היא הספיקה לטעום רק קורטוב של דבש.
צמצום (הלכה)
בידי שמים אי אפשר לצמצם, בידי אדם אפשר
בעלי התוספות האריכו לציין מספר מקורות לכל צד, ואת הסתירה שבין המקורות יישבו בדרך זו: האמוראים השתמשו בחילוק בין מקרים ש"בידי שמים" למקרים ש"בידי אדם". בידי שמים אי אפשר לצמצם, ובידי אדם אפשר לצמצם. הבסיס לחילוק הזה מונח בסוגיית התלמוד במסכת בכורות. לאור החילוק הזה מבארים בעלי התוספות מקורות נוספים במשנה ובתלמוד שנוגעים לעקרון "אפשר לצמצם". מחלוקת רב פפא ורב הונא בריה דרב יהושע במחיצות שבת (פרוץ כעומד) היא בדבר שבידי אדם, ולכן סברו שם האמוראים שאפשר לצמצם. לעומת זאת בסוגיה בגיטין מוגדר המקרה כ"בידי שמים", שכן לא הייתה כוונה של הבעל והאישה להגיע יחד למקום שאחר-כך נפל בו הגט, ולכן הקשו שם האמוראים "והרי אי אפשר לצמצם!". את שיטתם מעמתים בעלי התוספות עם מקורות נוספים ומסבירים אותם.
בפוסקים
בדרכו של הרמב"ם אחז גם הראב"ד. לעומתם, כתב הרא"ש, בהתייחסו לסוגיית "אפשר לצמצם", שדעתו כשיטה הראשונה של התוספות, שבידי שמים אי אפשר לצמצם, אבל בידי אדם אפשר לצמצם.
אמנון עין-דר
ביוגרפיה
עין-דר נולד וגדל בקיבוץ גבעת חיים מאוחד. עין-דר התגייס לצה"ל ב-1987 וב-1989 סיים את קורס טיס מס' 120 במגמת קרב. שירת כטייס קרב בטייסת 105 ובמחלקת מבצעים במטה חיל-האוויר. ב-2005 מונה למפקד טייסת 115 שהוקמה מחדש כטייסת ביום אויב. ב-2007 מונה למפקד טייסת 253, טייסת מטוסי F-16I. ב-2010 מונה לראש מחלקת תכנון המערכה במטה חיל האוויר וב-2013 מונה לראש מחלקת מבצעים של חיל האוויר. ב-2014 מונה למפקד בסיס רמת דוד. באוקטובר 2017 מונה לראש להק האוויר, הוא שירת בתפקיד עד פרישתו משירות הקבע ב-2020.
אסנובגראד
אסנובגראד (בבולגרית: Асеновград) היא עיר בדרום מרכז בולגריה, השנייה בגודלה מבחינת כמות אוכלוסין במחוז פלובדיב וממוקמת 169 ק"מ מהבירה סופיה ו-15 ק"מ מבירת המחוז פלובדיב. העיר שוכנת במורדותיו הצפוניים של הרכס המערבי ברודופי, במוצאו של הנהר צ'פראסקה.
היסטוריה של נורמנדי
נורמנדי היה אזור בצפון-מערב צרפת תחת המשטר הישן. תושביו המקוריים היו קלטים ושבטים בלגים במזרח, ואיברים במערב. האזור נכבש בשנת 56 לספירה על ידי הרומאים והוכלל בתוך פרובינקיית גאליה לוגדנסיס על ידי הקיסר אוגוסטוס. במאה ה-4 הקיסר גרטיאנוס חילק את הפרובינקיה לערי מדינה שהיו הבסיס לגבולות העתידיים.
אפידקסיפטריקס
תיארוך
מאובן אפידקסיפטריקס התגלה בשכבות דָאוחוּגוֹאוּ (Daohugou Beds), שהתיארוך המדויק שלה שנוי במחלוקת בקרב הגאולוגים עקב חוסר אחידותה: יש המתארכים אותה לתור היורה העליון ואחרים לקרטיקון התחתון. מגלי אפידקסיפטריקס תארכו את השכבה בה התגלה ליורה העליון, כ-168 עד 152 מיליון שנה לפני זמננו באמצעות תיארוך רדיומטרי בשיטת אורניום-עופרת.
אנטומיה ומורפולוגיה
שלד הזנב של אפידקסיפטריקס היה קצר בהרבה מזנבם של מרבית הדינוזאורים התרופודים, ומזכיר את הפיגוסטיל - הזנב הקצר בעל חוליות מאוחות האופייני לכל העופות בני-ימינו. מזנב זה צמחו ארבע נוצות זנב "דמויות סרט", כלומר דקות וארוכות מאוד, הנראות במאובן כמסודרות בשני זוגות. ייתכן שהן אף היו ארוכות מ-20 סנטימטרים, שכן הן קטועות במאובן ואין רואים את הקצה שלהן. הסברה הרווחת היא שנוצות אלו שימשו כנוצות קישוט לתצוגות חיזור או תוקפנות, בדומה לנוצות זנב הטווס, כיוון שקשה לשער תפקיד אחר שלהן.
קרב רז'ב השני
הפעולות בגזרת חזית קלינין
מצפון מזרח לביילי נחלה גם התקפת הארמייה ה-22 הצלחה ראשונית מרשימה. כוחות הארמייה הבקיעו את מערך ההגנה הגרמני בתפר בין עמדות קורפוס הפאנצר ה-41 והקורפוס ה-23, והחלו להתקדם במעלה עמק נהר לוצאסה (Luchesa) לכיוון דרום מזרח. במהלך היומיים הבאים נשלח הקורפוס הממוכן ה-3 בפיקוד מיכאיל קטוקוב לתגבר את המבקע של הארמייה ה-22. הגרמנים הגיבו במהירות במשלוח רגימנט ממונע מדיוויזיית גרוסדויטשלנד, כדי לבלום את האיום הסובייטי החדש. העתודות הגרמניות לא הצליחו אמנם להחזיר את המצב לקדמותו, אך גרמו אבדות כבדות לכוח הסובייטי התוקף ומנעו ממנו להגיע ליעדו העיקרי, כביש ביילי-אולינינו. עד 2 בדצמבר נבלמה התקדמות הארמייה ה-22 כמעט לחלוטין. היא איבדה 200 מתוך 270 הטנקים, שעמדו לרשותה עם פתיחת המתקפה, וכ-60 אחוז מכוחן של יחידות החי"ר שהשתתפו במתקפה, אך המשיכה להחזיק בבליטה בעומק של כ-15 ק"מ בחזית הגרמנית.
מתקפת הנגד הגרמנית
עד ראשית דצמבר 1942 הצליחו הגרמנים לייצב מחדש את חזיתם, ולבלום את כל המתקפות הסובייטיות על בליטת רז'ב. כתוצאה מכך היה הפיקוד הגרמני חופשי לרכז את עתודותיו בגזרת קורפוס הפאנצר ה-41 כנגד הארמייה הסובייטית ה-41, שהחזיקה בבליטה עמוקה בקו החזית הגרמני מדרום-מערב לביילי. בימים הראשונים של דצמבר השלימו הגרמנים את העברת הקורפוס ה-30 לאזור, וב-7 בדצמבר פתחו במתקפה מתמקדת על שני האגפים של הבליטה הסובייטית, במטרה לנתק ולכתר את הכוחות הסובייטיים בתוכה. 2 דיוויזיות פאנצר מהקורפוס ה-30 בסיוע דיוויזיית הפרשים ה-1 של האס אס תקפו את האגף הדרומי של הבליטה הסובייטית, בעוד יחידות מקורפוס הפאנצר ה-41 תקפו את האגף הצפוני מכיוון ביילי. לאחר יומיים של לחימה קשה התחברו זרועות המלקחיים הגרמניים, קטעו את הבליטה הסובייטית בבסיסה, וכיתרו חלק מיחידות הקורפוס ה-6 ואת עיקר כוחו של הקורפוס הממוכן ה-1.
לאחר חיסול הבליטה הסובייטית בחזית הגרמנית באזור ביילי, העביר הפיקוד הגרמני חלק מעתודותיו צפונה, ובמהלך המחצית השנייה של דצמבר ניסה לכבוש מחדש גם את השטח שאבד לו בעמק נהר לוצ'אסה. אולם הארמייה הסובייטית ה-22 הצליחה לבלום את מתקפת הנגד הגרמנית, והמשיכה להחזיק בבליטה שנכבשה על ידה בקו החזית הגרמני.
השלב השני של המתקפה הסובייטית (11–14 בדצמבר)
למרות כישלון המתקפה הסובייטית הראשונה על בליטת רז'ב, והמצב הקשה אליו נקלעה הארמייה ה-41 כתוצאה ממתקפת הנגד הגרמנית, התעקש ז'וקוב לחדש את המתקפה הסובייטית במגמה להשלים חיסול הכוח הגרמני בבליטת רז'ב עד סוף דצמבר 1942. יש לזכור שבראשית דצמבר עדיין הייתה קיימת סכנה ממשית, שהפיקוד הגרמני יצליח להעביר תגבורות חזקות לאזור סטלינגרד ולפרוץ את טבעת הכיתור הסובייטית סביב הארמייה השישית. על רקע זה ניתן להבין את ההתעקשות של סטלין וז'וקוב להמשיך להפעיל לחץ חזק על הכוחות הגרמניים בבליטת רז'ב, כדי לא לאפשר לפיקוד הגרמני להעביר כוחות מקבוצת ארמיות מרכז לעזרת כוחותיו הלחוצים בחזית הדרום. במהלך עשרת הימים הראשונים של החודש דאג ז'וקוב לתגבר את הכוחות הסובייטיים, שנועדו להשתתף במתקפה החדשה, בכוח אדם ובשריון. תוכנית המתקפה נשארה כמעט ללא שינוי. הארמיות ה-20 וה-29 של החזית המערבית, שתוגברו על ידי כוחות מהארמייה ה-31, בסיוע 2 קורפוסי טנקים (כ-230 טנקים) נועדו לתקוף לכיוון צפון מערב מראש הגשר שעל נהר ואזוזה במטרה לחבור עם כוחות הארמייה ה-41, בעוד הארמייה ה-39 מחזית קלינין, שתוגברה במספר דיוויזיות מהארמייה ה-30, תוקפת את הקצה הצפון מזרחי של הבליטה הגרמנית, בסיוע כוחות מהארמייה ה-22, במטרה לכבוש את אזור אולינינו האסטרטגי.
היפוליטוס (מחזה)
היפוליטוס (ביוונית עתיקה: Ἱππόλυτος, Hippolytos) היה בנו של תסאוס במיתולוגיה יוונית, ושימש בסיס לטרגדיה יוונית עתיקה מאת אוריפידס, אשר הוצגה לראשונה בפסטיבל הדיוניסיה של אתונה העתיקה בשנת 428 לפנה"ס, וזכה במקום הראשון, כחלק מטרילוגיה.
תקציר העלילה
בתחילת המחזה מסבירה אפרודיטה על התחמקותו של היפוליטוס מעבודתה ועל התמסרותו לאלת הציד, ארטמיס. בשל אי-ציותו לה, מעוניינת אפרודיטה להרע להיפוליטוס, ו"יורה" בפיידרה, אמו המאמצת, חצי אהבה הגורמים לה ליפול באהבתו.
היפוליטוס נכנס וטוען לחפותו, אך לא יכול לגלות את האמת כיוון שנשבע לאומנת. תסאוס לא משתכנע ומגרש את בנו.
ולדימיר סלניקוב
ולדימיר ולרייביץ' סלניקוב (באנגלית: Vladimir Valeryevich Salnikov, ברוסית: Владимир Валерьевич Сальников; נולד ב-21 במאי 1960). הוא שחיין עבר מברית המועצות. הוא אלוף אולימפי, אלוף עולם ושיאן עולם במשחים הארוכים ל-400 מטר, ל-800 מטר ול-1500 מטר חופשי. כינויו הוא "מפלצת בגלים". הוא השחיין הראשון בהיסטוריה ששחה 1500 מטר חופשי בפחות מ-15 דקות כשקבע שיא עולם של 14:58.27 דקות ובמשחה ל-800 מטר חופשי היה השחיין הראשון בהיסטוריה ששחה את המרחק בפחות מ-8 דקות בתוצאה של 7:56.49 דקות.
ביוגרפיה
באולימפיאדת סיאול (1988) נחשב סלניקוב בן ה-28 לשחיין מבוגר הנמצא מעבר לשיאו, אך הוא הוכיח שלא נס ליחו וזכה במדליית הזהב במשחה ל-1500 מטר חופשי בתוצאה של 15:00.40 דקות.
אנג'ל (קומיקס)
היסטוריה פרסומית
אנג'ל היה לדמות קבועה באקס-מן החל מהחוברת הראשונה משנת 1963 עד לשכתובו של הכותר בחוברת Giant Size X-Men #1 ממאי 1975 בידי הכותב לן ויין והמאייר דייב קוקראם. לאחר שעזב את קבוצת אקס-מן בחוברת מספר 94, הוא וחברו לקבוצה אייסמן הצטרפו לקבוצת "האלופים", בסדרה שרצה בין השנים 1975–1978. אנג'ל חזר בקצרה לקבוצת אקס-מן בחוברת Uncanny X-Men #134, אך הצטרף רשמית חזרה בחוברת מספר 138, לפני שעזב בשנית בחוברת מספר 148. יחד עם אייסמן וחיה, אנג'ל הצטרף לקבוצת "דפנדרס" והפך למנהיג הקבוצה בהרצה שנמשכה בין השנים 1983–1986. עם ביטול הסדרה, אנג'ל הופיע יחד עם חבריו לקבוצת אקס-מן המקורית בסדרת אקס פקטור, בהרצה שהחלה בפברואר 1986, והוא נשאר בה עד לחוברת מספר 70. בין חוברות מספר 16-24, דמותו של אנג'ל נחשבה למתה לאחר שאיבדה את כנפיה ונהרגה בהתרסקות מטוס. למעשה, אנג'ל היה עדיין חי, אך דמותו שוכתבה מחדש, צבע עורו השתנה לכחול וניתנו לו תלבושת חדשה וזוג כנפיים מתכתיות שיכולות לירות להבים.
אנג'ל
בזמן שרדף אחרי סאורון בארץ הפראית, הוא הותקף בידי פטראנודון ונפל למותו. הוא היה נותר מת לולא "היוצר" של המוטנטים מהארץ הפראית (מגנטו ללא הקסדה שלו) מעניק לו את הטיפול הרפואי הנחוץ ונותן לו תלבושת כחולה-לבנה חדשה. ללא ידיעתו של אנג'ל, התלבושת שמגנטו העניק לו כללה מתקן שאיפשר למגנטו להשתלט עליו ולהתקיף בעזרתו את האקס-מן. כאשר חברי הקבוצה המקורית הותקפו בידי האי קרקואה בעל הבינה המלאכותית, פרופסור אקסבייר מאמן קבוצת אקס-מן חדשה להציל אותם. חברי הקבוצה החדשים בוחרים להישאר, ואנג'ל ויתר החברים מלבד סייקלופס עוזבים. הוא ואייסמן נוסעים ללוס אנג'לס, שם הם מקימים את קבוצת "האלופים" יחד עם הרקולס, האלמנה השחורה וגוסט ריידר המקורי. אנג'ל חוזר לקבוצת אקס-מן לאחר מותה של ג'ין גריי ב"סאגת הפניקס האפלה" וגלותו מרצון של סייקלופס. אולם, בעקבות התנהגותו ומעשיו האלימים של וולברין, אנג'ל עוזב את הקבוצה כאות מחאה.
אנג'ל נחטף בידי מנהיגת המורלוקים קאליסטו, שמאלצת אותו לשמש כמאהבה. סטורם, נייטקרולר, קולוסוס וספרייט מגיעים בזמן כדי לעצור את קאליסטו מלחתוך את כנפיו של אנג'ל, בהאמינה כי בלעדיהן אנג'ל לא יוכל להימלט ממנה. סטורם נלחמת בקאליסטו על המנהיגות בחבורת המורלוקים, ומשחררת את אנג'ל לחופשי. מעט לאחר מכן, אנג'ל מצטרף לקבוצת הדפנדרס יחד עם חיה, אייסמן וחברתו קנדי סאות'רן. הקבוצה משתמשת בדירת הפנטהאוז של אנג'ל בקולורדו כבסיס מבצעים. אנג'ל שוקל לפרוש מחיי ההרפתקנות אחרי שהקבוצה מתפרקת, אך שובה של ג'ין גריי מהמתים מונע ממנו לעשות זאת. ג'ין זועמת על העלייה בפעילות האנטי-מוטאנטית במשך השנתיים בהם נעדרה, ועצם העובדה שהאקס-מן כרתו ברית עם יריבם מגנטו. כדי לספק את רצונה של ג'ין לקצת אקשן, וורן מארגן את קבוצת אקס פקטור החדשה. הוא מגייס את חברו ללימודים קמרון הודג', מבלי לדעת שהודג' שונא מוטאנטים. מכיוון שסקוט סאמרס נשוי באותה עת למדלין פריור, ג'ין מוצאת נחמה בזרועותיו של וורן.
השמדה, מלחמת-עולם הענק הירוק
למרות שהוא איננו חבר פעיל באותה עת בכל קבוצה שהיא, וורן חובר לשאר חברי האקס-מן המקוריים שעדיין נותרו בחיים - סייקלופס, אייסמן וחיה - במשימה כדי לעצור את בישופ מללכוד את 198 המוטאנטים העריקים שנותרו בעולם.
כוחות ויכולות
בכללי, וורן עף בגובה שמתחת לפני העננים, אם כי הוא יכול לדאות לגובה רב יותר בקלות יתרה. כחבר בקבוצת אקס-מן, וורן עבר אימונים בידי צ'ארלס אקסבייר בתעופה בשטח סגור והפגין קואורדינציה ושיווי משקל גבוהים מהרגיל. אנג'ל הוא גם לוחם מיומן בקרב פנים-אל-פנים. כאשר יצא עם פסיילוק, וורן למד גם אמנויות לחימה. בין היתר, הוא קיבל הכשרה מדמויות כוולברין, האלמנה השחורה והרקולס.
רומן ביוגרפי
אישים מפורסמים שנכתב עליהם רומן ביוגרפי
רשימה של אישים נוספים שנכתבו רומנים על-פי חייהם ראו כאן.
פופוניה
שימושים וחשיבות כלכלית
בחקלאות האינדיאנית המסורתית, הפופוניה גודלה בעבור פריה, אבל היום, הפופוניה מגודלת בעיקר עבור הפקה של לבבות דקל. לפופניה יתרון בהפקה של לבבות דקל. ניתן לבצע קציר ראשון של לבבות הפופוניה כבר 18 עד 24 חודשים לאחר הנטיעה. אורך הלבבות כ-40 ס"מ והקוטר נע בין 1.5 ס"מ ל-4 ס"מ. כל עץ יכול להוציא עד 15 ייחורים, כך שתפוקת הלבבות לעץ גבוהה. מכל הקטר של פופוניה מפיקים בין 5,000 ל-12,000 לבבות דקל בשנה. התחזית לעליה עולמית בצריכת לבבות דקל הביאה לנטיעה מסיבית של מטעי פופוניה בברזיל מהצפון עד לסאו פאולו.
הפרחים הזכריים, לאחר שהם נושרים, נטחנים ומשמשים לתיבול.
Helium (שיר)
השיר הגיע למקום ה-71 במצעד הבילבורד הוט 100.
סיפורי הרכבות
The Railway Stories (בתרגום חופשי: "סיפורי הרַכבות") היא סדרת הקלטות שמע של ספרי "סדרת הרַכבות" מאת הכומר וילברט אודרי ובנו כריסטופר.
הקלטות וילברט אודרי
העיבוד המוקלט הראשון ביותר היה מיני-אלבום בגודל 7" שסופר על ידי וילברט אודרי בעצמו, בליווי "רעשי רקע מקטרים אמיתיים".
הקלטה זו, שהופצה בשנת 1957 על ידי Chiltern Records, הכילה שני סיפורים - "יום הכיף של אדוארד" ו"אדוארד וגורדון" - מתוך הספר הראשון בסדרה, "שלושת קטרי הרכבת". הקלטה זו נדירה מאוד.
הקלטות ג'וני מוריס (Delysé)
ההקלטות הזמינות הראשונות סופרו על ידי ג'וני מוריס והופצו בתחילת שנות השישים על ידי חברת ההקלטות Delysé. כל תקליט הכיל שני סיפורים מתוך 11 ספרי "סדרת הרַכבות" הראשונים. ההקלטות הופצו בפורמט מונו.
הקלטות Decca ו-Argo
בשנות השבעים הופצו הסיפורים באלבומי 12" על ידי Decca Records כחלק מסדרת "עולם סיפורי הילדים". כל תקליט הכיל את הסיפורים משני ספרים שלמים, ספר אחד בכל צד. ההערות על העטיפה הכילו את אותו הציטוט מהכומר ו. אודרי (ראו לעיל). איורי העטיפות נלקחו ישירות מהספרים המקוריים.
Decca היו גם בבעלות תווית ה-Argo, הידועה בשל אלבומיה והקלטות אחרות. הקלטות חדשות נוצרו עבור שישה מספרי "סדרת הרַכבות" הבאים, החל מאדוארד הקטר הכחול. סיפורים אלו סופרו על ידי וילי ראשטון והרווחים בין הרצועות הכילו רעשי קיטור ודיזל.
ספרים נפרדים
DECCA MONO LP - PA 271), קלטת - KCPA 271
צד 1 (מתוך ספר #7: "טובי קטר הטראם") צד 2 (מתוך ספר #8: "גורדון הקטר הגדול")
אוספים
More Railway Stories - ARGO xxxx - דו-קלטת סטריאו
מונה-וי
טענות בדבר פרסומים מטעים אודות יכולות ריפוי של המוצר
המגזין האמריקני ניוזוויק התייחס בעבר לכך שמפיצים רבים של מוצרי מונה-וי משתמשים בעדויות מטעות, לפיהן המוצר מסוגל למנוע ולטפל במגוון של בעיות רפואיות. במגזין צוין כי "ה-FDA הזהיר את חברת מונה-וי מפני פרסום באתר האינטרנט שלה של טענות בדבר יכולות ריפוי של המשקה", בהתייחסו לפעולות שנקט מנהל המזון והתרופות האמריקאי במהלך יולי 2007 נגד המפיץ של חברת מונה-וי קווין ווקס. במכתב האזהרה ששלח ט מנהל המזון והתרופות האמריקאי לקווין ווקס צוין כי ווקס שיווק את מונה-וי כתרופה, תוך שהוא מפר את חוק המזון, התרופות והקוסמטיקה הפדרלי (Federal Food, Drug, and Cosmetic Act), כאשר הוא טען כי המוצר יעיל לטיפול בדלקת, רמת כולסטרול גבוהה, ובכאבים בשרירים ובפרקים. בסופו של דבר מנהל המזון והתרופות האמריקאי התרצה לאחר שחברת מונה-וי דאגה שהטענות שפורסמו באתר שונו באופן ניכר. במאמר שפורסם בשנת 2008 במגזין פורבס העיתונאים אמילי למברט וקלאוס ניל ציינו כי בעדות וידאו אשר פורסמה על ידי המפיץ של מונה-וי לואיס נילס צוין אף כי המוצר מסוגל לרפא ממחלת הסרטן. נילס, טען בסרטון כי הוא רופא אשר מתמחה במחלת הסרטן, ומוצג במהלך הסרטון, בעת פגישה עסקית, על ידי המנהל של מונה-וי ג'ייסון ליון. מנהלי החברה הודו באופן חוזר ונשנה בכך שהמפיצים של מונה-וי לעיתים נוהגים, באופן בלתי חוקי, לשווק את המוצר בתור מוצר המסוגל לטפל ולמנוע מחלות. במאמר שפורסם בניוזוויק ב-2 באוגוסט 2008, ציין המנכ"ל דאלין לארסן כי הוא חושש מכך שצוות המכירות שלו יסבך אותו עם הבולשת הפדרלית. כמו כן, לארסן התייחס ליכולת של החברה לחקור מפיצים אשר חשודים שהפיצו טענות שקריות בדבר יכולות ריפוי של המוצר, באומרו כי "זה כמעט בלתי אפשרי". ב-4 בנובמבר 2008 החברה הצהירה כי מפיצים רבים עסקו בשיטות שיווק אשר הפרו את המדיניות של חברת מונה-וי. בכתבה שפורסמה ב-14 במאי 2009 בעיתון "Bloomberg News" ציין רנדי לארסן (סגן המנכ"ל ש מונה-וי ואחד המייסדים של החברה), כי החברה נמצאת במאבק נגד מפיצים עצמאיים מסוימים אשר מקדמים את המשקה בתור "תרופת פלא".
Hush Little Baby (שיר של רטץ' 32)
הופעות במצעדים
הרצועה גם נכנסה לראשונה למצעד הסינגלים העצמיים במקום ה-12 בעקבות פרסומו כסינגל החמישי. "Hush Little Baby" נכנס מחדש למצעד במקום התשעים וחמש בשבוע שהסתיים ב-19 במאי 2012.
לויתן (אסטרואיד)
לויתן (בשמו הרשמי: 3566 Levitan) הוא אסטרואיד הנמצא בחגורת האסטרואידים, ושהתגלה על ידי לודמילה זוראולוה, אסטרונומית רוסיה ב-24 בדצמבר 1974 במצפה כוכבים בחצי האי קרים. האסטרואיד נקרא על שמו של הצייר היהודי-רוסי יצחק לויתן.
גקצ'אדה
היסטוריה
האי נותר בחזקת אתונה 55 שנים נוספות עד שנכבש בידי אלכסנדר הגדול. לאחר מכן עבר לידי הרומאים, הביזנטים והעות'מאנים. לאחר מלחמת הבלקן הראשונה נותרו בוזג'אאדה וגקצ'אדה בשליטת העות'מאנים בזמן שכל יתר איי הים האגאי עברו לשליטת יוון, להוציא את האיים הדודקאנסיים שנכבשו בידי איטליה במהלך מלחמת טורקיה-איטליה. במלחמת העולם הראשונה עשו הבריטים שימוש באי כבסיס לקרב גליפולי שהתרחש בחצי האי גליפולי קילומטרים ספורים מזרחית לאי. לאחר המלחמה העניק הסכם סוור שנחתם ב-10 באוגוסט 1920 את השליטה באי ובבוזג'אדה ליוונים. לאחר מלחמת יוון–טורקיה הכיר הסכם לוזאן בריבונותה של טורקיה בשני האיים והם הוכרו כאזור אוטונומי מיוחד. עוד פטר הסכם לוזאן את 8,200 תושביהם היוונים של שני האיים מההסכם לחילופי אוכלוסייה בין יוון וטורקיה, והעניק להם זכויות מיעוט מיוחדות. עם זאת, ב-17 בפברואר 1926 ביטלה טורקיה את זכויות המיעוטים בניגוד לאמור בהסכם לוזאן. עם המתיחות הגואה בין טורקיה ויוון בסוגיית קפריסין בשנות השישים של המאה ה-20, היגרו מטורקיה רוב היוונים שהתגוררו בה, ובין אלה גם תושבי שני האיים. כיום מונה האוכלוסייה היוונית בגקצ'אדה כ-250 איש.
תומאס היל גרין
חייו
גרין נולד ב-7 באפריל 1836 בבירקין, ב-West Riding of Yorkshire, אחת משלוש המועצות המקומיות של יורקשייר אנגליה, שם היה אביו חלק מהכמורה. מצד אביו היה גרין שאר בשר של אוליבר קרומוול. חינוכו התקיים בשלמותו בבית, עד אשר, בהיותו בן 14, נרשם לבית ספר ראגבי, ונשאר שם חמש שנים.
פילוסופיה של פעולת המדינה
גרין הדגיש את הצורך בהתאמת פתרונות ספציפיים לבעיות ספציפיות. הוא הדגיש כי אין פתרונות נצחיים, אין חלוקה נצחית של אחריות בין יחידות ממשלתיות לאומיות ומקומיות. חלוקת האחריות צריכה להיות מונחית על ידי החובה לאפשר לכמה שיותר אנשים לממש את צו מצפונם, בנסיבות מותנות במיוחד, בשל העובדה שרק בדרך זאת ניתן לטפח מימוש עצמי פרטני בטווח הארוך. החלטה אודות חלוקת האחריות היא יותר עניין של מדיניות מעשית, מאשר של מחשבה מדינית או מוסרית. הניסיון עשוי ללמד אותנו שהרמות המקומיות והעירוניות אינן מסוגלות לשלוט בהשפעות המזיקות של, לדוגמה, תעשיית המבשלות. כאשר זהו אכן המצב, על מדינת הלאום לקחת אחריות על תחום מדיניות ציבורית זה.
יעקב שהרבני
שירות צבאי
ב-2017 מונה למנכ"ל חברת AdaSky המפתחת חיישן ראייה תרמי.
נציבות תלונות הציבור על שופטים
הנציב
ע"פ החוק, מי שכשיר לכהן כשופט בית המשפט העליון רשאי לכהן כנציב, לאחר שיבחר לתפקיד על ידי הוועדה לבחירת שופטים (נכון ל-2008, מכהנים בה שני נציגי ממשלה, שני חברי כנסת, שני נציגי לשכת עורכי הדין ושלושה נציגי נשיא בית המשפט העליון).
טאטיה טופא
המרד ההודי הגדול
במהלך המערכה במרכז הודו, הכוח הבריטי הגיע לעיר קאנפור וכבש אותו מידי כוחותיו של טופא וננה סאהיב ב-16 ביולי. השניים הצליחו לברוח, כאשר סאהיב ברח למקום לא ידוע, בעוד שטופא המשיך בלחימה נגד הבריטים. ב-19 בנובמבר עם כוח של כ-6,000 מורדים, ניסה טופא לכבוש מחדש את העיר קאנפור, אך נכשל והצטרף אל כוחותיה של הרני לאקשמיבאי בקאלפי.
אמה בונפלאן
ביוגרפיה
בתוך המהומה של המהפכה הצרפתית והמלחמות שליוו את המהפכה, בונפלאן שימש כמנתח בצבא הצרפתי ובצי הצרפתי.
שרה לוי-תנאי
ביוגרפיה
שרה לוי-תנאי נולדה בירושלים להורים ממוצא תימני אשר עלו לארץ ישראל בסוף המאה ה-19. בילדותה גרה ביפו אולם בתקופת מלחמת-העולם הראשונה גורשו יהודי יפו על ידי השלטונות העות'מאניים ורוכזו במחנה פליטים שהוקם בכפר-סבא. בתחילה נספו אחיה ואימה והיא עברה עם אביה לצפת. לאחר מכן נפטר גם אביה, כך שהיא התייתמה בגיל צעיר ונשלחה לבית היתומות בצפת, ולאחר מכן למוסד הילדים "שפיה". בתום שהותה במוסד נרשמה ללימודי גננות במכללת לוינסקי לחינוך בתל אביב. לאחר לימודיה, עבדה כגננת בגן ילדים בשכונת שפירא בתל אביב והתגוררה בבית משפחת הסופר יהודה בורלא. בביתם גם נקבעה שנת הולדתה המשוערת.
לאחר אכזבתה מן הניסיונות להתקבל לתיאטרון העברי, נסעה בשנת 1938 ללונדון, שם ניסתה להתקבל כשחקנית והופיעה כזמרת. היא שבה לארץ ישראל לאחר כחצי שנה.
בסטן X40
בסטן X40 (באנגלית: Besturn X40) הוא קרוסאובר קומפקטי מתוצרת יצרנית הרכב הסינית Besturn חברת בת של החברה הממשלתית FAW Group  (בסינית: 第一汽车集团, שם רשמי: FAW Group Corporation) אשר מיוצרת משנת 2016 ועד היום בסין.
מקום שקט 2
תקציר העלילה
לאחר האירועים הקטלניים שהתרחשו בביתם, משפחת אבוט צריכה כעת להתמודד עם הזוועות ששוכנות מחוצה לו בעודם ממשיכים בדממה את מאבקם לשרוד. בצאתם אל הלא נודע, הם מגלים במהרה שהיצורים הקטלניים אינם האיום היחיד שמחכה להם.
קישורים חיצוניים
ביקורות
נימפאום
נימפאום (ביוונית νυμφαίον; בלטינית nymphaeum) הוא מבנה מקדש שהוקם ביוון העתיקה וברומא העתיקה לפולחן הנימפות.
פרנסס פרקינס
ביוגרפיה
בשנותיה האחרונות עבדה פרקינס כמורה וכמרצה באוניברסיטת קורנל. היא נפטרה ב-14 במאי 1965 בגיל 83. לכבודה, קרוי על-שמה בניין מטה מחלקת העבודה של ארצות הברית הנמצא בוושינגטון די. סי..
ממשלת ישראל העשרים
הקמת הממשלה
ב-28 באוגוסט 1983 הודיע מנחם בגין, בפתאומיות, על כוונתו המיידית להתפטר מתפקידו כראש הממשלה. את ההתפטרות עצמה דחה בגין עד לאחר בחירת יורשו, והגעה להסכמות על הקמת ממשלה חלופית. בליכוד התגבשו השרים סביב תמיכה ביצחק שמיר כמחליפו, וניסו לשכנע את דוד לוי להימנע מהתמודדות מולו. דוד לוי לא נענה לבקשות ושמיר גבר עליו בהתמודדות במרכז הליכוד ב-1 בספטמבר 1983. במקביל, החלו נציגים מהמערך בשיחות עם הסיעות הדתיות בניסיון לגבש קואליציה בראשותם. יצחק ברמן, דרור זייגרמן, דן תיכון, מנחם סבידור, יגאל הורביץ ומרדכי בן-פורת, שנודעו כ"קבוצת השישה", דרשו הקמת ממשלת אחדות והודיעו שלא יצביעו בעד ממשלה שראשה לא יתחייב להקים ממשלת אחדות. ב-12 בספטמבר 1983 חתם שמיר עם נציגי כל הסיעות בממשלת בגין, למעט הורביץ ובן פורת, שעמדו על הדרישה לממשלת אחדות לאומית, על הסכם להקמת ממשלה בראשות שמיר על בסיס הממשלה הקודמת. ב-18 בספטמבר פתח הנשיא בהתייעצויות ולאחר שהומלץ על ידי 64 חברי כנסת, הטיל עליו הנשיא את התפקיד לנסות להקים ממשלה. בהתאם להבטחתו, פנה שמיר אל המערך בהזמנה שיצטרפו לממשלתו, אולם שיחות בירור שהתקיימו התפוצצו לאחר מספר ימים בהאשמות הדדיות לגבי זהות האשם בחוסר ההצלחה להסכים על ממשלת אחדות. ב-5 באוקטובר 1983 התייאשו גם חברי קבוצת השישה מהנסיונות להקים ממשלת אחדות, וב-10 באוקטובר אושרה הממשלה בכנסת.
גמר מונדיאל 1954
הדרך אל הגמר
במשחק השני, התמודדו גרמניה והונגריה אחת מול השנייה. מאמן גרמניה, זפ הרברגר, העלה הרכב משני, שרק שישה מתוכו פתחו גם בגמר הטורניר. מטרתו הייתה לשמור על שחקני ההרכב המובילים לקראת השלבים הבאים, ובכך הצליח להסתיר את חוזקה האמיתי של נבחרתו. הונגריה הביסה את גרמניה בתוצאה 8-3, במשחק בו כבש קוצ'יש רביעייה. הונגריה סיימה את שלב הבתים עם שני ניצחונות ו-17 שערי זכות בשני משחקים. פושקש, כוכבה הגדול של הנבחרת שגם כבש במשחק, נפצע במהלכו ונעדר משני משחקיה הבאים של הנבחרת.
שולמית אלמוג
פעילות אקדמית
כתבה וערכה תשעה ספרים ופרסמה עשרות מאמרים בכתבי עת בישראל ומחוצה לה. מחקריה עוסקים בקשרים שבין משפט וספרות, משפט וקולנוע ומשפט ותרבות דיגיטלית, ובזכויות נשים וילדים. בשנת 2000 פורסם ספרה "משפט וספרות", המציג את העיון המשולב במשפט ובספרות, שמטרתו לתאר את ההשפעה ההדדית בין שתי הדיסציפלינות ולהגיע לתובנות מורכבות יותר מאשר חקר כל אחת מהן בנפרד. בשנת 2002 ראה אור ספרה "עיר, משפט, סיפור" (הוצאת שוקן), המהווה דיון ראשון ביצירת ש"י עגנון מפרספקטיבה של משפט וספרות. בשנת 2005 יצא לאור הספר "משפט וספרות בעידן דיגיטלי", המתאר את גישתה התאורטית של אלמוג באשר למשמעות השינויים שחולל העידן הדיגיטלי במערכת המשפט.
ספרה "נשים מופקרות" (משרד הביטחון-ההוצאה לאור, 2008) יצא לאור בעקבות סדרת הרצאות בשם זה במסגרת "אוניברסיטה משודרת" בגלי צה"ל. הספר בוחן את הזנות כתופעה חברתית ותרבותית ומבקר את ההתייחסות המשפטית כלפיה. הוא דן בהיבטים שונים, הקשורים למציאות חייהן של נשים העוסקות בזנות, ובייצוגים של זנות בספרות, בתיאטרון, בקולנוע, בפסיקה ובחקיקה, ומציע רפורמה משפטית, שתתמקד בהטלת אחריות פלילית על לקוחות של נשים בזנות.
בריחת מוחות
הן לבריחת המוחות והן לגיוס המוחות יכולות להיות השפעות חיוביות ושליליות על מדינות המוצא של העובדים המיומנים ועל מדינות היעד שלהם.
במדע
ממחקר שפורסם בשנת 2008, שבוצע על ידי ד"ר דן בן דוד מאוניברסיטת תל אביב, עולה כי היחס בין מספר המרצים הישראליים הנמצאים בארצות הברית לבין מספר המרצים המצויים בישראל גבוה מן היחס המקביל בכל מדינה אחרת. מספר אנשי הסגל הישראלים בארצות הברית עומד על כ-25% מכלל הסגל האקדמי בישראל.
קפיצת הדרך
בספרות האגדה היהודית, קפיצת הדרך היא מעבר מהיר ביותר ממקום למקום, בדרך נס.
במקורות היהדות
גם בתלמוד הירושלמי מופיע סיפור על רועה מארץ ישראל שרץ אחר שורו ומצא עצמו בבבל.